മരണത്തെ മുഖാമുഖം കണ്ടു വാക്സിന് നിരസിച്ച മോഡല് ഒടുവില് വാക്സിന് ബോധവത്ക്കരണത്തില് സജീവം കൊറോണ വൈറസ് വാക്സിന് സ്വീകരിക്കാന് വിസമ്മതിച്ച മോഡല് കോവിഡ് 19 ബാധിതയായി. ഒടുവില് മരണ മുഖത്ത് നിന്ന് ജീവിതത്തിലേയ്ക്ക് മടങ്ങിയ യുവതി ഇപ്പോള് എല്ലാവരും വാക്സിന് നിര്ബന്ധമായും സ്വീകരിക്കണമെന്നാണ് അഭ്യര്ത്ഥിക്കുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വാക്സിന് എടുക്കാത്തതിനാല് രോഗ ബാധിതയായ യുവതിയുടെ സ്ഥിതി അത്രത്തോളം മോശമായിരുന്നു. ഹോളി മക്ഗയര് 43 എന്ന യുകെയിലെ മോഡല് ആന്റിവാക്സിന് പ്രസ്ഥാനത്തെ പിന്തുണച്ചിരുന്ന വ്യക്തിയാണ്. ജൂലൈ 10നാണ് ഇവര് വൈറസ് ബാധിതയായത്.കോവിഡ് ബാധിച്ച മക്ഗയര് കോമ സ്റ്റേജ് വരെയെത്തിയിരുന്നു. വൈറസ് ബാധിച്ച ശേഷം യുവതിയുടെ അതിജീവന സാധ്യത വെറും 15 മാത്രമായിരുന്നു. എസെക്സിലെ ഗ്രേസ് സ്വദേശിയായ മക്ഗയര് ഇപ്പോള് സ്പെയിനിലെ മാര്ബെല്ലയിലാണ് താമസിക്കുന്നത്. ആദ്യ സമയത്ത് കോവിഡ് വാക്സിന് എടുക്കാന് വിസമ്മതിച്ചിരുന്ന ഇവര് ഇപ്പോള് കോവിഡ് 19 നെതിരെ കുത്തിവയ്പ് എടുക്കാന് മറ്റുള്ളവരെ ബോധവത്ക്കരിച്ചു കൊണ്ടിരിക്കുകയാണ്. വൈറസ് ബാധിച്ചതിന് ശേഷം യുവതി ഒരു സ്പാനിഷ് ആശുപത്രിയില് ജീവനുവേണ്ടി പോരാടാന് ഏകദേശം ആറാഴ്ച ചെലവഴിച്ചു. രണ്ടാഴ്ചയായി യുവതി കോമയിലായിരുന്നു. 10 ദിവസത്തോളം വീട്ടില് ക്വാറന്റൈനിലും കഴിഞ്ഞു.2006ല് ഫുട്ബോളേഴ്സ് വൈവ്സ് എന്ന ടി വി പരമ്ബരയില് മക്ഗയര് പ്രത്യക്ഷപ്പെട്ടിരുന്നു. മിറര് റിപ്പോര്ട്ട് അനുസരിച്ച്, മക്ഗയറിന് രണ്ട് തവണ ന്യുമോണിയ ബാധിച്ചു. ഇതോടെ ശ്വാസകോശത്തിന് സാരമായ കേടുപാടുകള് സംഭവിച്ചു. കൊറോണ വൈറസ് മൂലമുണ്ടായ ശ്വസന തടസ്സങ്ങളും അവര് അഭിമുഖീകരിച്ചു. ഒടുവില് മക്ഗയര് മരണത്തോട് മല്ലടിച്ച് ജീവിതത്തിലേയ്ക്ക് മടങ്ങി.കോവിഡ് പ്രതിരോധത്തെക്കുറിച്ച് ബ്രിട്ടീഷ് മെഡിക്കല് ജേണലില് അടുത്തിടെ ഒരു പഠനം പ്രസിദ്ധീകരിച്ചിരുന്നു. അതനുസരിച്ച്, ആദ്യ ഡോസ് വാക്സിന് സ്വീകരിക്കാത്ത കോവിഡ് 19 രോഗികളില് രക്തം കട്ടപിടിക്കാനുള്ള സാധ്യത, കോവിഷീല്ഡ് ആസ്ട്രാസെനെക്ക അല്ലെങ്കില് ഫൈസര് പ്രതിരോധ കുത്തിവെയ്പ്പുകള് എടുത്തവരെ അപേക്ഷിച്ച് കൂടുതലാണന്ന് കണ്ടെത്തി.ഈ പഠനം വലിയൊരു വിഭാഗം ആളുകളിലാണ് നടത്തിയത്. പഠനത്തില് പങ്കെടുത്ത 29 കോടി ആളുകള് 2020 ഡിസംബറിനും ഏപ്രിലിനും ഇടയില് ആസ്ട്രാസെനെക്ക അല്ലെങ്കില് ഫൈസര് പ്രതിരോധ വാക്സിനുകള് സ്വീകരിച്ചവരാണ്. കൂടാതെ പഠനത്തില് പങ്കെടുത്ത 1.7 കോടി കോവിഡ് രോഗികള് പ്രതിരോധ കുത്തിവയ്പ്പ് എടുക്കാത്തവരാണ്.ആസ്ട്രാസെനെക്കയുടെ ആദ്യ ഡോസ് സ്വീകരിക്കുന്ന ഓരോ 10 കോടി ആളുകളെ അപേക്ഷിച്ച് വാക്സിന് സ്വീകരിക്കാത്ത ആളുകളില് രക്തം കട്ടപിടിക്കാനുള്ള സാധ്യതകള് കൂടുതലാണന്ന് ബ്രിട്ടീഷ് മെഡിക്കല് ജേണലില് പ്രസിദ്ധീകരിച്ച പഠനം റിപ്പോര്ട്ട് വ്യക്തമാക്കുന്നു. കോവിഡ് പ്രതിരോധത്തിന്റെ ആദ്യ ഡോസോ അല്ലെങ്കില് മുഴുവന് വാക്സിനോ ലഭിച്ച ആളുകളേക്കാള്, വാക്സിന് സ്വീകരിക്കാത്ത കോവിഡ് രോഗികളില് പ്ലേറ്റ്ലെറ്റുകള് കുറയാനുള്ള സാധ്യത ഏതാണ്ട് ഒമ്ബത് മടങ്ങ് കൂടുതലാണെന്നും പഠനം അവകാശപ്പെടുന്നു.